**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 3 от 2015 г. за условията и реда за прилагане на схемите за директни плащания** (обн., ДВ, бр. 16 от 2015 г.; доп., бр. 31 и 80 от 2015 г.; изм. бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г., Решение № 8966 от 2.07.2018 г. на ВАС на РБ – бр. 57 от 2018 г., бр. 73 от 2018 г**.** и бр. 20 от 2019 г.**)**

**§ 1.** В чл. 12 се правят следните изменения и допълнения:

1. В ал. 2 се създава изречение второ: „Междинните култури следва да са засети до 1 септември на годината на кандидатстване.“.

2. В ал. 4 думата „октомври“ се заменя със „септември, а „декември“ с „ноември“.

**§ 2.** В чл. 17, ал. 2, т. 1 се изменя така:

„1. официалните етикети от опаковките на семената използвани за посев - при подаване на заявлението за подпомагане; оригиналите на етикетите остават към екземпляра на заявлението за подпомагане, което се изпраща в съответната областна дирекция на Държавен фонд "Земеделие" - Разплащателна агенция.“.

**§ 3**. В чл. 19, ал. 4 след думите „планински райони“ се добавя „най-малко на 1500 кг мляко на млечна крава в преход или преминала период на преход към биологично производство“.

**§ 4.** В чл. 19а, ал. 2, т. 6 след думите „ал. 6“ се добавя „т. 2“.

**§ 5.** В чл. 21, ал. 2, т. 6 след думите „ал. 6“ се добавя „т. 2“.

**§ 6.** В чл. 23, ал. 2, т. 5 след думите „ал. 6“ се добавя „т. 2“.

**§ 7.** В чл. 27а, ал. 1, т. 6 накрая се добавя „което е вписано в Националния електронен регистър на обектите за производство и търговия на едро и дребно с храни от животински и неживотински произход- Секция ІХ- Млечни продукти“.

**§ 8.** В чл. 27б, ал. 5 след думите „ал. 1“ се добавя „или извлечение от Интегрираната система за администриране и контрол“.

**§ 9.** В чл. 27в, ал. 3 след думите „ветеринарномедицинското свидетелство“ се добавя „ВМС“ и се създава изречение второ: „Страните по ВМС и по документа за реализация на животни трябва да съвпадат.“.

**§ 10.** В чл. 28 се правят следните изменения и допълнения:

1. В ал. 2 след думите „чл. 18, т. 1, 2, 4, 5“ се добавя „и 8“, думите „първите 30“ се заменят с „първите 50“, „над 30-то“ с „над 50-то“, а „1,1:1“ с „1,25:1“.

2. В ал. 3 числото „100“ се заменя с „200“, думите „над 100-ото“ с “200-ото“, а „1,1:1“ с „1,25:1“.

**§ 11.** В чл. 29 се правят следните изменения и допълнения:

 1. В ал. 1 след думите „които стопанисват“ се добавят „и заявяват за подпомагане по схемата“.

 2. В ал. 2, т. 3 след думите „добив от“ се добавя „площите със“, а след „култури“ се добавя „по ал.1“.

 3. В ал. 3 думите „земеделските стопани са реализирали количество плодове“ се заменят с „е изпълнено условието“, а „представили“ с „представени“.

**§ 12**. В чл. 29а се правят следните изменения и допълнения:

1. В ал. 1 след думите „които стопанисват“ се добавя „и заявяват за подпомагане по схемата“.

2. В ал. 2, т. 3 след думите „добив от“ се добавя „площите със“, а след „култури“ се добавя „по ал. 1“

3. В ал. 3 думите „земеделските стопани са реализирали количество плодове“ се заменят с „е изпълнено условието“, а „представили“ с „представени“.

**§ 13.** В чл. 30 се правят следните изменения и допълнения:

1. В ал. 2:

а) в т. 1 думите “по ал. 1“ се заличават и се създава изречение второ: „площи, заявени за подпомагане по схемата, на които се установи различна култура от домати, краставици, корнишони и патладжан, се наддекларират“;

б) точка 2 се отменя;

в) в т. 4 след думите „добив от“ се добавя „площите със“.

2. Алинея 3 се отменя.

**§ 14.** В чл. 30а, ал. 2 се правят следните изменения и допълнения:

1. В т. 1 се създава изречение второ: „площи, заявени за подпомагане по схемата, на които се установи различна култура от пипер, се наддекларират.“.

2. Точка 2 се отменя;

3. В т. 4 след думите „добив от“ се добавя „площите със“.

**§ 15.** В чл. 30б, ал. 2 се правят следните изменения и допълнения:

1. В т. 1 се създава изречение второ: „площи, заявени за подпомагане по схемата, на които се установи различна култура от картофи, лук и чесън, се наддекларират.“.

2. Точка 2 се отменя;

3. В т. 4 след думите „добив от“ се добавя „площите със“.

**§ 16**. В чл. 30в, ал. 2 се правят следните изменения и допълнения:

1. В т. 1 се създава изречение второ: „площи, заявени за подпомагане по схемата, на които се установи различна култура от моркови, зеле, дини и пъпеши се наддекларират.“.

2. Точка 2 се отменя;

3. В т. 4 след думите „добив от“ се добавя „площите със“.

**§ 17**. В чл. 31, ал. 3 се правят следните изменения и допълнения:

1. В т. 1 се създава изречение второ: „площи, заявени за подпомагане по схемата, на които се установи различна култура от домати, пипер и краставици - оранжерийно производство се наддекларират.“.

2. Точка т. 2 се отменя.

**§ 18.** В чл. 31а се правят следните измения и допълнения:

1. В ал. 1 думата „проверката“ се заменя с “административните проверки“, след „ДФЗ-РА“ се добавя „по чл. 37, ал. 2 от ЗПЗП“, а „включва“ се заменя с „включват“.

2. Алинея 2 се изменя така:

„(2) При извършване на теренни проверки на физическите блокове за актуализация на СИЗП Министерството на земеделието, храните и горите осъществява контрол на площите по ал. 1, заявени за подпомагане с култура, несъответстваща на актуалния начин на трайно ползване на физическия блок, в който попада културата.“.

3. Създават се ал. 3 и 4:

„(3) При извършване на проверките по ал. 2, както и при извършване на проверките на място от ДФЗ-РА по чл. 37, ал. 3 от ЗПЗП, Министерството на земеделието, храните и горите и ДФЗ-РА осъществяват контрол на площите по ал. 1 и по отношение на наличието на заявената култура, както и за спазването на минималните агротехнически мероприятия, позволяващи получаване на добив от площите или за следи от растителни остатъци от заявената култура.

(4) Министърът на земеделието, храните и горите може да разпореди със заповед извършването на проверки по ал.3 съвместно от служителите на Министерството на земеделието, храните и горите и ДФЗ-РА.“.

 **§ 19.** В чл. 33 се правят следните изменения и допълнения:

1. В ал. 1 след думата „стопанисват“ се добавя „и заявяват за подпомагане по схемата“.

2. В ал. 2 думата „отглеждана“ се заменя със „заявена и допустима“.

**§ 20.** В чл. 43 се правят следните изменения:

1. В ал. 1, т. 2 думата „пълномощници“ се заменя с „управители“.

2. В ал. 2 думите „лични и географски“ се заличават.

**§ 21.** В Допълнителни разпоредби, в § 1 се правят следните изменения и допълнения:

1. В т. 4а числото „18“ се заменя с „27“.

2. В т. 13 след думата „стопанин“ се добавя „за отглеждане на говеда, овце и/или кози и/или биволи“.

3. В т. 15 се създава изречение второ: „При реализация в страната животните трябва да са пристигнали в животновъдния обект на приемащата страна по ВМС и това да е отбелязано в системата за идентификация и регистрация на животните на БАБХ.“.

4. Създава се т. 19:

„19. „Агротехнически мероприятия“ представляват съвкупност от технологични операции и дейности, съобразени с биологичните изискванията на вида и сорта, съобразени с района и технологията на отглеждане и включващи спазване на оптимални срокове и норми на сеитба и засаждане, навременно извършване на обработка на почвата в реда и междуредията, торене, напояване, провеждане на растителнозащитни мероприятия за опазване от болести, неприятели и плевели и вписани в дневниците за проведени агротехнически мероприятия и за растителна защита.“.

  **Заключителни разпоредби**

**§ 22.** В Наредба № 5 от 2009 г. за условията и реда за подаване на заявления по схеми и мерки за директни плащания (обн. ДВ. бр.22 от 2009г.; изм. бр.37 от 2009г., бр.14, 19, 22 и 55 от 2010г., бр.18, 35, 51, 89 и 96 от 2011г., бр.21 от 2012г., бр.23 от 2013г., бр.22 от 2014г., бр.16, 31 и 38 от 2015г., бр.16 и 40 от 2016г., бр. 19 и бр.43 от 2017г., бр. 17 и бр. 42 от 2018г., бр.20 и 43 от 2019г.) се правят следните изменения и допълнения:

1. В чл. 1, т. 30 накрая се добавя „и подмярка 13.3. „Компенсационни плащания за други райони, засегнати от специфични ограничения“.

2. В чл. 3:

а) в ал. 1:

аа) в т. 3:

ааа) в основния текст след думите „идентификацията на“ се добавя „блоковете на земеделското стопанство и“;

ббб) създава се буква „з“:

 „з) сорт коноп, когато се кандидатства по чл. 1, т. 1 за площите, засети с култура коноп;“;

бб) в т. 6:

ааа) в основния текст думата „пчелите“ се заменя с „пчелните семейства“;

ббб) в б. „б“ думите „и допустими за подпомагане по тези схеми“ се заличават;

ввв) в б. „в“ думите „мярка 10 "Агроекологични плащания"“ се заличават, след думата „животните“ се добавя „и пчелните семейства“, думите „и допустими за подпомагане по посочените мерки“ се заличават, „животно“ се заменя с „животно/пчелно семейство“, а „номер“ с „номер/индивидуална идентификационна табела по смисъла на чл.7а от Наредба № 10 от 2015 г. за условията за регистрация и реда за идентификация на пчелните семейства (обн., ДВ, бр. 27 от 2015 г.)“.

вв) точка 7 се отменя.

3. В чл. 4:

а) създава се нова ал. 5:

„(5) Кандидатите по Схемата за единно плащане на площ, които използват площите за производство на коноп в съответствие с член 32, параграф 6 от Регламент (ЕС) № 1307/2013 на Европейския Парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 2013 г.) представят всички оригинални етикети, от използваните опаковки семена. Държавен фонд „Земеделие“ маркира, предоставените етикети, с УРН на кандидата и година на кампанията на кандидатстване. Държавен фонд „Земеделие“ съхранява копия на маркираните етикети и връща оригиналите на кандидата.“;

б) създава се нова ал. 6:

„(6) Площите със заявена култура коноп подлежат на подпомагане, когато бенефициерите, заявили културата, са получили разрешение за отглеждане на коноп от министъра на земеделието, храните и горите, съгласно Наредба № 1 от 2018 г. за условията и реда за издаване на разрешение за отглеждане на растения от рода на конопа (канабис), предназначени за влакно, семена за фураж и храна и семена за посев, със съдържание под 0,2 тегловни процента на тетрахидроканабинол, определено в листна маса, цветните и плодните връхчета, за търговия и контрол (Обн. ДВ. бр.25 от 20 март 2018 г.) (Наредба № 1 от 2018 г.).“

в) създава се ал. 7:

„ (7) Министерството на земеделието, храните и горите предоставя на ДФЗ-РА информация за издадените разрешителни за отглеждане на култура коноп и размера на площта, за която има издадено разрешение, в срок не по-късно от 1 декември в годината на кандидатстване.“

г) създава се ал. 8:

„ (8) Когато установена площ с култура коноп е по-голяма от тази, за която е получено разрешение за отглеждане на културата, съгласно Наредба № 1 от 2018 г., площта, надвишаваща разрешената, се наддекларира.“

д) досегашната ал. 5 става 9;

в) досегашната ал. 6 става 10 и в нея думите „ал. 5“ се заменят с „ал. 9“.

4. В чл. 6, ал. 1 се изменя така:

„(1) Служителите на общинските служби по земеделие оказват помощ на кандидатите при въвеждане на данните за ползваните от тях площи и животни в заявленията за подпомагане в СРКЗПЗП и заявяването им по схеми и мерки за подпомагане.“.

5. В чл. 7:

а) в ал. 1 думата „регистрирани“ се заменя с „очертани“, а думите „по чл. 30, ал. 2, т. 1 от ЗПЗП“ се заличават;

б) в ал. 2 думите „регистрират (очертават)“ се заменят с „очертават“;

в) в ал. 3:

аа) в основния текст навсякъде думите „регистрирането“ се заменят с „очертаването“;

бб) в т. 1, в основния текст след думата „стопанство“ се добавя „и земеделски парцели“.

г) в ал. 4 думата „регистрирането“ се заменя с „очертаването“, а „чрез“ със „с“ и след „използване на“ се добавя „данни, създадени от“;

д) в ал. 5 думите „регистрирането (очертаването)“ се заменят с „очертаването“;

е) алинея 6 се изменя така:

„(6) За всички очертани в една общинска служба по земеделие площи, при поискване, земеделският стопанин, получава на хартиен или електронен носител карта с местоположението на блоковете на земеделското стопанство и земеделските парцели и "Таблица на използваните парцели", попълнена с наличните в СРКЗПЗП данни за тях, а ако земеделските парцели попадат в обхвата на Натура 2000 и информация за наложени забрани за земеделска дейност на тези парцели, разписани в заповедите за обявяване на защитените зони от Натура 2000.“.

6. В чл. 9, ал. 4 думата „регистрирани“ се заменя с „очертани“.

7. В чл. 10:

а) в ал. 1 думите „от всяко заявление, представено в ОСЗ“ се заличават;

б) в ал. 2 думата „регистрирането“ се заменя с „очертаването“, след „чл. 3“ се добавя „ал. 1“, думата „регистрираните“ се заменя с „очертаните“, а „в частта, която е попълнена за съответния кандидат за подпомагане“ с „на кандидата“ и думите „и се подпечатва от кандидатите – юридически лица или еднлични търговци“ се заличават.

в) алинея 3 се отменя;

г) в ал. 5 се създава изречение второ: „Допълването на заявлението с липсващ документ не се счита за редакция на завлението.“;

д) в ал. 8 думите „и подпечатано за кандидат – юридическо лице“ и „и подпечатването за юридическо лице“ се заличават.

8. В чл. 10а, ал. 3 думите „СРКЗПЗП, СИЗП и СИРЖ“ се заменят с „ИСАК“.

9. В чл. 14, ал. 6, т. 2 думите „по отношение на площите и/или животните, които са обект на проверка“ се заличават.

10. В чл. 15, ал. 1 думите „на заявление за регистрация по чл. 3а и на декларациите по чл. 33 от наредбата по чл. 38а, ал. 4 от ЗПЗП“ се заличават и накрая се добавя „с което изрично е упълномощено за подаване на заявление по схемите и мерките за директни плащания и документи, свързани с тях за конкретна кампания или кампании“.

11. В Допълнителна разпоредба, в § 1, т. 5 след думите „към завлението“ се добавят „за подпомагане“.

12. В Приложението навсякъде числото „2019“ се заменя с „2020“.

**§ 23**. В Наредба № 105 от 2006 г. за условията и реда за създаване, поддържане, достъп и ползване на интегрираната система за администриране и контрол (обн., ДВ, бр. 82 от 2006 г., бр. 37 от 2008 г., бр. 18 от 2011 г., бр. 21 и 101 от 2012 г., бр. 22 от 2014 г., бр. 43 от 2014 г., бр. 16 от 2015 г., Решение № 1155 на ВАС от 2015 г. - бр. 50 от 2015 г.; бр. 90 от 2015 г., бр. 8 от 2017 г., и бр. 24 от 2018 г.) се правят следните изменения и допълнения:

1. В чл.1, ал.1 се създава т. 6:

 „6. Система за електронни услуги (СЕУ)“.

2. В чл. 13, ал. 5 думите „преобладаващия, над 75 % от площта“ се заменят с „вида на реалния“, а „границите му“ с „границите му - обработваема земя, постоянно затревена площ или трайно насаждение“ и се създава изречение второ: „При наличие на различно, смесено земеползване в рамките на един земеделски физически блок, отделните видове ползване следва да бъдат изчислени като площ и/или географски обособени.“.

3. В чл. 16а, ал. 5 накрая се добавя „по отношение на площите, които не са били обект на проверка по чл. 37, ал. 3 от ЗПЗП“.

4. В чл. 16в се създава ал. 3:

„(3) Не могат да бъдат предмет на възражение по ал. 2 парцели, чието одобрение за подпомагане не е свързано със специализирания слой „Площи, допустими за подпомагане”, включително парцели обект на проверка по чл. 37, ал. 3 от ЗПЗП за съответната кампания, както и такива, за които не са заявени схеми и мерки за подпомагане.“.

5. В чл. 16г, ал. 5 след думите „съответната кампания“ се добавя „на подадените заявления за подпомагане, по отношение на площите, които не са били обект на проверка по чл. 37, ал. 3 от ЗПЗП“.

6. Създава се Глава седма „Система за електронни услуги“ с чл. 30.

„Глава седма „Система за електронни услуги“

Чл. 30. (1) Разплащателната агенция създава и поддържа Система за електронни услуги (СЕУ), чиято функция е свързана с:

1. предоставяне на възможност на кандидатите за подпомагане за получаване на информация със справочна цел, в т.ч. географска, финансова и друга извлечена от базите данни на системите на ДФЗ-РА.

2. осигуряване на възможност за електронно подаване на заявления за подпомагане по схемите и мерките, администрирани от ДФЗ- РА.

3. осигуряване на среда за комуникация и обмен на документи и информация между кандидатите за подпомагане и ДФЗ-РА.

4. осигуряване на свързаност с регистрите от държавната администрация.

5. предоставяне на информация в публичната и персоналната част на системата, съгласно приложимото законодателство.

(2) Достъп до СЕУ имат:

1. длъжностни лица от ДФЗ-РА, по повод на изпълняваните от тях дейности по администриране на системата ;

2. регистрирани кандидати за подпомагане по схемите и мерките, прилагани от ДФЗ-РА по отношение на подадените от тях заявления и документи;

3. служители на МЗХГ и други лица с достъп до специализирани модули на системата във връзка с изпълнението на ангажиментите, предвидени в националното и европейско законодателство;

4. служители на администрации и граждани по отношение на информация, съдържаща се в публичната част на системата.

(3) Достъпът до СЕУ от кандидатите за подпомагане по схемите и мерките, прилагани от ДФЗ-РА се извършва след предварителна регистрация.“

**§ 24.** Наредбата влиза в сила от деня на обнародването й в „Държавен вестник”.

**ДЕСИСЛАВА ТАНЕВА**

*Министър на земеделието, храните и горите*